Številka: 351-23/2016-2

Datum: 7. 3. 2015

**MESTNI SVET**

**MESTNE OBČINE PTUJ**

**ZADEVA: Predlog Sklepa o potrditvi Načrta razvojnega programa (NRP) Sanacija strehe na OŠ Ljudski vrt**

V skladu z določili 23. člena Statuta Mestne občine Ptuj (Uradni vestnik Mestne občine Ptuj, št. 9/07) in 76. člena Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14 in 7/15), predlagam Mestnemu svetu Mestne občine Ptuj v obravnavo in sprejem predlog Sklepa o potrditvi Načrta razvojnega programa (NRP) Sanacija strehe na OŠ Ljudski vrt.

Miran SENČAR,

župan Mestne občine Ptuj

Priloga:

* predlog sklepa z obrazložitvijo,
* Obrazec 3: Načrt razvojnega programa (NRP) Sanacija strehe na OŠ Ljudski vrt.

PREDLOG

MAREC 2016

Na podlagi drugega odstavka 8. člena Odloka o proračunu Mestne občine Ptuj za leto 2016 (Uradni vestnik Mestne občine Ptuj, št. 14/15) in 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj na \_\_\_ seji, dne \_\_\_\_\_\_\_\_\_\_\_, sprejel naslednji

**Sklep**

**o POTRDITVI NAČRTA RAZVOJNEGA PROGRAMA (NRP)**

**SANACIJA STREHE NA OŠ LJUDSKI VRT**

**1.**

Mestna občina Ptuj potrjuje Načrt razvojnega programa (NRP) Sanacija strehe na OŠ Ljudski vrt.

**2.**

Investicijski projekt se izvaja s sredstvi proračuna Mestne občine Ptuj.

**3.**

Ta sklep začne veljati z dnem sprejema na Mestnem svetu Mestne občine Ptuj.

Številka: 351-23/2016-2

Datum:

**Obrazložitev:**

Pri gradnji Osnovne šole Ljudski vrt Ptuj II. faza - rekonstrukcija in prizidava objekta ter gradnja parkirišča in kasneje pri postavitvi sončnih elektrarn je prišlo do dogodkov, ki bodo svoj epilog dobili na sodišču. Ti dogodki pa so povzročili nepopravljivo škodo na kritini, to je znatno deformabilnost strešnih panelov, kar bi lahko kazalo na pojav razslojevanja strešnih panelov, to je znižanja njegove nosilnosti kot posledice bodisi nastajajoče korozije v notranjosti panela, bodisi kot posledica trenutne obremenitve panela v preteklosti.

Zaradi kritičnega stanja stabilnosti strešne kritine je potrebno le-to takoj zamenjati.

Vrednost investicijskega projekta je ocenjena na 327.257,76 EUR z DDV. Sanacijo strehe bo Mestna občina Ptuj izvedla z lastnimi sredstvi. Zaradi zagotavljanja nemotene rabe objekta, se bodo dela izvajala v času poletnih počitnic od julija do avgusta 2016.

Investicija se bo financirala iz postavke 77711 Investicijsko in tekoče vzdrževanje šol in s prerazporeditvijo na to postavko v okviru izobraževanja.

Ob rebalansu proračuna za leto 2016 se bo formirala nova postavka.

|  |  |
| --- | --- |
| VIRI FINANCIRANJA | DINAMIKA FINANCIRANJA v EUR z DDV |
| 2016 (€) | SKUPAJ |
| 1 | MESTNA OBČINA PTUJ | 327.257,76 | 327.257,76 |

Mestna občina Ptuj mora zaradi ogrožene varnosti otrok, zaposlenih in drugih uporabnikov objekta investicijo izvesti takoj, vendar po pravdni poti pričakujemo 275.000,00 EUR odškodnine.

Odlok o proračunu Mestne občine Ptuj za leto 2016 v drugem odstavku 8. člena določa, da se novi projekti uvrstijo v načrt razvojnih programov na podlagi odločitve mestnega sveta.

Na podlagi navedenega Mestnemu svetu Mestne občine Ptuj predlagam, da predloženi dokument obravnava in sprejme predlagani sklep.

Pripravila: **Miran Senčar,**

Mojca Horvat **župan Mestne občine Ptuj**